Sayansi rasmi

Sayansi rasmi ni tawi la sayansi linalochunguza taaluma zinazohusiana na miundo ya dhahania iliyoelezewa kupitia mifumo rasmi , kama vile mantiki, hisabati, takwimu, sayansi ya tarakilishi ya kinadharia, akili bandia, nadharia ya taarifa, nadharia ya michezo, nadharia ya mifumo, nadharia ya maamuzi, na isimu ya kinadharia.

Wakati sayansi za asili na sayansi za kijamii zinatafuta kuelezea mifumo ya kimaumbile na mifumo ya kijamii mtawalia kwa kutumia mbinu za kinadharia na za kimaeneo (theoretical and empirical), sayansi rasmi hutumia zana za lugha zinazolenga kuelezea miundo ya dhahania kwa mujibu wa mifumo rasmi na hoja zinazoweza kutolewa kutoka humo.

Sayansi rasmi husaidia sayansi za asili na za kijamii kwa kutoa taarifa kuhusu miundo inayotumika kuelezea ulimwengu wa kimaumbile, na hoja au hitimisho linaloweza kutolewa kutoka humo .

Matawi
 Mantiki (pia ni tawi la falsafa)
 Hisabati
 Takwimu
 Sayansi ya mifumo
 Sayansi ya data
 Nadharia ya taarifa
 Sayansi ya tarakilishi
 Usimbaji fiche 

Tofauti na Sayansi Nyingine
“Sababu moja inayofanya hisabati iheshimiwe zaidi ya sayansi nyingine zote, ni kwamba sheria zake ni hakika kabisa na haziwezi kubishaniwa, ilhali za sayansi nyingine kwa kiwango fulani huweza kubishaniwa na zipo katika hatari ya kupinduliwa na ukweli mpya utakaogunduliwa.”
— Albert Einstein Reprinted by Dover (2010), .

Kutokana na asili yake isiyo ya kimaeneo , sayansi rasmi hujengwa kwa kuweka seti ya aksiomu na tafsiri ambazo taarifa nyinginezo  hutolewa. Kwa sababu hii, katika mtazamo wa Rudolf Carnap wa positivismu ya kimantiki kuhusu epistemolojia ya sayansi, nadharia zinazohusiana na sayansi rasmi hueleweka kuwa hazina kauli za kimaeneo , bali hubeba kauli za kianalisi  pekee.

Marejeo
Category:Wiki Loves STEAMIA 2025